JERUUSALEMMA UUDISED
Siin Jeruusalemma Uudised ja Pekka Sartola. Tere õhtust!
Mõned tänased teemad -
Uued probleemid valitsuse moodustamisel
Iraan kolmekordistab uraani rikastamist
USAs kasvab Iisraeli-vastasus
Valitsuse moodustamisele on tekkinud taas uusi takistusi.
Just kui kahe äärmusparteiga jõuti mingisugusele kompromissile,
hakkasid selles kahtlema teised valitsuse fraktsioonid ja ka kodanikud.
Tel Avivi linnapea Ron Huldai hoiatas nädala eest,
et Iisrael liigub fašistliku teokraatia suunas,
kui tulevane valitsus plaanib panna äärmuselemendid vastutama
kesksete haridusprogrammide eest, ja neutraliseerida ülemkohtu.
Linnapea sõnul muutub Iisrael demokraatiast teokraatiaks.
Enamus ei saa sundida vähemust aktsepteerima kõiki oma nägemusi,
rääkis Huldai Kanal 12 intervjuus.
Uus vaidlus algas pärast seda,
kui peaministrikandidaat Benjamin Netanyahu
nõustus andma paremäärmuslasele Avi Maozile võimu
otsustada hariduse sisu üle Iisraeli koolides.
Maozi tuntakse jõuliste LGBT-
ehk nn vikerkaare-vastaste arvamuste poolest.
Kokkuleppe järgi antaks
haridusministeeriumi välisõppe ja partnerluste eest vastutav üksus
Maozi Noami partei haldusse,
mis annaks talle voli mitteametlike organite üle,
kes on värvatud koolides õpetama või loenguid pidama.
Tel Avivi, nagu ka paljude teiste Iisraeli linnade juhid
keeldusid juba ette aktsepteerimast Maozi dikteerimist oma õppekavades.
Ka teisel olulisel usurühmitusel pole veel kokkulepet
tulevase Netanyahu valitsusega ühinemiseks.
Netanyahut regulaarselt toetanud Ühendatud Toora Judaism
takistab ikka veel valitsuse moodustamist.
Kui Netanyahu mandaadist valitsuse moodustamiseks
on järele jäänud veel vaid nädal, on kõik seni tehtud lepingud
üksnes mõlema partei valitsuses saadavaid töökohti puudutavad lisad.
Nad kõik peavad veel allkirjastama lõplikud lepingud,
mis sisaldavad poliitilisi suundi ja muid detaile.
Usuäärmuslaste parteid, Shas ja Ühendatud Toora Judaism ehk ÜTJ
pole veel midagi allkirjastanud.
Kuigi Shas olevat lähedal kokkuleppele, siis ÜTJ ei ole,
sest lahendamata on veel mitmeid keskseid asju.
Netanyahu peab tõenäoliselt paluma kaht nädalat lisaaega
kokkulepete viimistlemiseks
ja lepinguis eeldatud seadusandluse läbisurumiseks,
teatas meediakanal Ma'ariv nädala eest.
Kõige vaieldavamaks küsimuseks Likudi ja ÜTJ vahel
on viimasesse kuuluva hassiitliku grupi Agudat Yisraeli nõue
haredi kodanike armeeteenistuse kohta.
Pärast novembrikuiseid valimisi
nõuavad kolm tähtsat hassiitlikku rabinaati kõnelustel uut teemat
ehk ca 10 aasta eest vastu võetud Tal-seadust.
See määras, et haredi juudid, kes tahtsid päev läbi Toorat õppida,
said armeest täieliku vabastuse.
Samas õhutati neid, kes ei tahtnud õppida,
sooritama lühendatud 16-kuulist armeeteenistust
või alternatiivina 1-aastast tsiviilteenistust.
Iraan kolmekordistab uraanirikastuse taset 60 protsendini,
mis on väga lähedal relva tasemele,
rääkis ÜRO Rahvusvaheline Aatomienergia Agentuur IAEA,
tõdedes samas, et sellel on tagajärjed,
ja nõudis võimalust inspektsioonideks,
milles on kokku lepitud JCPOA raames.
60-protsendise puhtuseni rikastatud uraan
on vaid väga lühida tehnilise sammu kaugusel 90% relva tasemest.
Iraani läbirääkijad ütlesid novembris, et on uraani rikastamises edasi läinud
ja Lääne valitsused kardavad, et neil on salajane tuumaprogramm.
Iraan teatas meile,
et kavatseb kolmekordistada uraani rikastamise mahtu,
mitte üksnes kahekordistada seda,
ütles Rahvusvahelise Aatomienergia Agentuuri juht Rafael Grossi
Roomas pressikonverentsil.
Suurriikidega 2015. a sõlmitud lepingu tingimuste järgi
võib Iraan rikastada uraani vaid 3,67 protsendi tasemele.
Leping leevendas Iraani sanktsioone
vastutasuks tuumaprogrammi kärpimise eest relvade tootmiseks.
USA väljendas novembri lõpus sügavat muret
Iraani tuumaprogrammi arengu
ja ballistiliste rakettide võimete suhtes.
Kavatseme tagada, et presidendil on kasutada kõik alternatiivid,
ütles Valge Maja riikliku julgeoleku esindaja John Kirby.
"Me pole tõesti muutnud oma nägemust sellest,
et me ei lase Iraanil tuumarelvavõimekust saavutada."
Ühendkuningriik, Prantsusmaa ja Saksamaa ütlesid ühisavalduses,
et Iraan rikub liiga oluliselt
JCPOAs ehk ühises põhjalikus tegevusplaanis kehtestatud piire.
Sellel sammul, millega on seotud olulisi relvade levikuga seotud riske,
pole usutavat tsiviilotstarbelist alust,
mainiti ka Euroopa maade ühisavalduses.
Iraanil on vaid üks töötav tuumajaam Bushehris, Pärsia lahe põhjaosas,
kuid tehasele tahetakse ehitada kaht uut elektritootmisreaktorit,
mida arvatakse valmivat umbes kolme aasta pärast.
Mullu juunis teatas Iraani tuumaamet,
et Iraan ehitab Kesk-Iraani ka uut tuumauuringute reaktorit.
Uurimisreaktor, millega saab testida kütust teistele reaktoritele,
ehitatakse Isfahani Tuumatehnoloogia Keskusesse,
mis on üks riigi suurimaid tuumarajatisi.
Iraani Tuumaamet rõhutas toona,
et peamine Iraani tuumaprogrammi edendamise juures
on kodumaiste jõujaamade võime suurendamine ja riik uurib jätkuvalt,
eriti Lõuna-Iraanis, objekte, mis võiksid sobida
soodsate investeerimispaikadena uutele tuumajaamadele.
Juunis eemaldati Isfahani kandist
osa Rahvusvahelise Aatomienergia Agentuuri IAEA valvekaameraid,
ja neid pole vaatamata arvukatele nõudmistele tagastatud.
Tuumajaamades kasutatud ja lõpuni põlenud uraanist
võib eraldada plutooniumi, mis on ka tuumarelvades kasutatav lõhkeaine.
Iisraeli uuel valitsusel, nagu ka USA-l on ees suured väljakutsed,
kui nad jäävad kindlaks oma lubadustele,
et Iraan ei tohi kunagi endale tuumarelva arendada.
Jätkame Iraani tuumateemal,
sest samal ajal kui lääneriigid ja Iisrael korraldavad ühisõppusi
Iraani tuumaprogrammi piiramiseks sõjaliste vahenditega,
teatas Iraani Revolutsioonikaart avalikult,
et suudab hävitada kõik oma vaenlased.
Revolutsiooni ülemjuht kindral Hossein Salami
rääkis nädala eest Ofogh TV-s:
"Tulevases maailmasõjas muudame Ameerika, Iisraeli ja Saudi Araabia
poliitika surnuaedadeks. Mingit vahevarianti ei tule.
Me ei saa võtta juute ja kristlasi liitlasteks.
Tuleb valida islami rinde ja eksiõpetuse rinde vahel."
Ta lisas, et Koraan hoiatab moslemeid
juutide ja kristlaste liitlasteks võtmise eest.
Salami ähvardused jätkusid tõdemusega: "Võite kindlad olla,
et saame näha, kuidas sionistlik valitsus kokku variseb,
kuid me ei näe kunagi mingit tõsist kahju oma islamirevolutsioonile."
"Oleme otsustanud neile vastu seista.
Kahtlemata muudame selle uue lahingutandri,
selle suure rinde maailmasõjaks, ja Ameerika, Iisraeli ja nende liitlased
poliitika kalmistuks. Valik on selge.
Äri, millel on Ameerika ja Iisraeli toetus, on räpane ja ebapuhas."
USA välisminister, juudi taustaga Antony Blinken,
on peakõneleja Iisraeli poliitika vastase J Street grupi konverentsil.
Teadaande adressaadiks
peetakse Iisraeli tulevast peaministrit Benjamin Netanyahut.
Välisminister Blinken teatas eelmine nädal,
et on peakõnelejaks J Streeti igaaastasel konverentsil,
mis püüdis veel enne Iisraeli valimisi Netanyahut laimata,
süüdistades tulevast peaministrit, et Läänekalda ehitamine ja puhvritöö
jätkub ebademokraatliku haldusvõimuni Juudas ja Samaarias.
Grupp toetab ka USA Iisraelile antava abi sidumist tingimustega
ja ründab rutiinselt juudiriiki, kui see kaitseb end Palestiina terrorismi vastu.
Grupp toetab avalikult kahe riigi lahendust,
kus tulevasele Palestiina riigile antakse pealinnaks Ida-Jeruusalemm.
J Streeti liikumist, mis on üks suurtest Ameerika Juudi Iisraeli-ühendustest,
rahastab liberaalne, Iisraeli-vastane miljardär George Soros,
vaatamata oma juudi päritolule.
Ühendus on püüdnud seda veidi piinlikku fakti pidevalt varjata.
Välisminister Blinkeni otsus osaleda J Streeti konverentsil
on osa Joe Bideni valitsuse pürgimusest
kõigutada uut Netanyahu valitsust, ja tahet distantseeruda
tulevase peaministri konservatiivsest koalitsioonist.
Sellised olid tänased uudised!
Paluge rahu Jeruusalemmale, Iisraelile ja kogu Lähis-Idale,
ning praegu eriliselt ka Ukraina rahvale.
Toimetus soovib vaatajaile ka õnnistatud advendiaega.
Jääge kanalile ja kohtume nädala pärast!
Kui soovite saadet toetada,
võite helistada TV7 Eesti annetustelefonil 900 1770.
Kõne hind on 10 euri.
Võid teha ka ülekande ekraanilolevale või TV7 Eesti pangaarvele.
Lisa kindlasti makse saaja nimi ja viitenumber.
Jumal õnnistab neid, kes õnnistvad Iisraeli. Aitäh!
Lisainfo: www.tv7.ee
Tõlge: Monika Jaaguri